ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660019585 

ขอความอนุเคราะห์ให้มีการติดเส้นทางม้าลายสำหรับคนเดินข้าม บริเวณหน้าโรงพยาบาลพระมงกุฎเกล้า ถนนราชวิถี แขวงทุ่งพญาไท เขตราชเทวี กรุงเทพมหานคร จุดสังเกต ตรงข้ามโรงพยาบาลเวชศาสตร์เขตร้อน ถนนราชวิถี แขวงทุ่งพญาไท เขตราชเทวี เนื่องจากผู้ร้องแจ้งว่า ทางม้าลายที่อยู่หน้าบริเวณโรงพยาบาลพระมงกุฎเกล้า ซึ่งได้ถูกยกเลิกไม่ให้ใช้ทางม้าลายในช่วงประมาณเดือนเมษายน 2566 ซึ่งมีป้ายประกาศและระบุเหตุผลที่ยกเลิกใช้ แต่เนื่องจากผู้ร้องรีบข้ามทางม้าลาย เพื่อเข้าไปใช้บริการของทางโรงพยาบาลดังกล่าว จึงไม่สามารถที่จะอ่านข้อความที่ระบุไว้ที่ป้ายได้ อีกทั้งในบริเวณพื้นที่ดังกล่าวนี้ ส่วนใหญ่จะมีทั้งรถจักรยานยนต์ และรถยนต์สัญจรผ่านจำนวนมาก ผู้ร้องเกรงว่าจะเกิดอันตราย จึงขอความอนุเคราะห์ให้หน่วยงานที่เกี่ยวข้อง มีการติดเส้นทางม้าลายสำหรับคนเดินข้ามบริเวณหน้าโรงพยาบาลพระมงกุฎเกล้าโดยเร็ว เพื่อบรรเทาความเดือดร้อนให้กับผู้ร้องและประชาชนที่สัญจรในพื้นที่ดังกล่าวต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata